કપિલ દવે, ગાંધીનગરઃ આગમી 13-14 જાન્યુઆરીના રોજ ગુજરાત કાઈટ ફેસ્ટિવલમાં વડાપ્રધામ મોદી ઈઝરાયેલના વડાપ્રધાન બેન્જામિન નેતન્યાહુ અને ઈઝરાઇલી ડેલિગેશનને અમદાવાદ ખાતે આવકારશે. ઉલ્લેખનીય છે કે અત્યાર સુધીમાં વડાપ્રધામ મોદી દ્વારા વિશ્વના અનેક દિગ્ગજ નેતાઓનું ગુજરાતમાં સ્વાગત કરવામાં આવ્યું છે. જેમાં ચાઇનિસ પ્રેસિડેન્ટ શી જિનપિંગ, જાપાનીઝ વડાપ્રધાન શિંઝો આબે, અમેરિકાના પૂર્વ સેક્રેટરી ઓફ સ્ટેટ જ્હોન કેરી અને સંયુક્ત રાષ્ટ્ર સેક્રેટરી જનરલ બાન કી મૂન સહિતના મહાનુભાવો છે. આ પહેલા પણ કાઇટ ફેસ્ટિવલ નિમિત્તે ગ્લોબલ વાઇબ્રન્ટ ગુજરાત સમિટ દરમિયાન મોદી 100 જેટલા દેશના નેતાઓને ગુજરાતમાં આવકારી ચૂક્યા છે.